Mono-ordenen

Mono-ordenen (fransk: Ordre du Mono) er en togolesisk orden. Den er Togos fornemste utmerkelse og tildeles for fortjenester for fedrelandet. Mono-ordenen ble innstiftet 2. september 1961. Ordenen er oppkalt etter elven Mono.

Mono-ordenen kan tildeles borgere av Togo såvel som utlendinger.

Inndeling
Mono-ordenen er inndelt i fem grader:«Togo» i Guy Stair Sainty og Rafal Heydel-Mankoo: World Orders of Knighthood and Merit, 2. bind, Buckingham: Burke's Peerage, 2006, s. 1661–1662.

storkors
storoffiser
kommandør
offiser
ridder

Insignier
Ordenstegnet for Mono-ordenen består av en hvitemaljert femtagget stjerne som i midten har en medaljong i gull der Togos riksvåpen er preget inn. Medaljongen er omgitt av en bord i svart emalje som er påført innskriften «REPUBLIQUE TOGOLAISE». Baksiden BÆRER nasjonalmottoet «TRAVAIL, LIBERTÉ, PATRIE». Ordensstjernen bærer også den femtaggete stjernen. Ordenskjedet består av ledd med medaljonger som bærer riksvåpenet vekselvis med initialene «RT». Stjernen fra ordenstegnet er opphengt i kjedet.

Ordensbåndet er rødt med grønne og gule kanter. Dette er Togos flaggfarger.

 Referanser 

Kategori:Togo
Kategori:Ordener
Kategori:Utmerkelser etablert i 1961